L'Institut Català de les Dones, en col·laboració amb l'Escola d'Administració Pública de Catalunya us presenta aquesta formació que s'emmarca dins de les obligacions de la Llei 17/2015, de 21 de juliol, d'igualtat efectiva de dones i homes, que, en l'article 3, estableix que els poders públics han d'aplicar la perspectiva de gènere i la perspectiva de les dones en les seves actuacions, a tots els nivells i a totes les etapes.
El pes d'una societat patriarcal i una visió androcèntrica que ha estat normalitzada durant molts anys ha penetrat en les rutines de treball i encara ara es transmet a través de la comunicació.
L'Institut Català de les Dones i l'EAPC organitzen aquesta formació per impulsar la incorporació de la perspectiva de gènere en la comunicació i avançar en la normalització i l'equilibri de la representació que des dels mitjans de comunicació i les institucions públiques es fa de dones i homes.
La igualtat efectiva de dones i homes és un principi fonamental de la nostra societat que les administracions publiques estem obligades a incorporar a tots els nivells i àmbits, també a tot allò que produïm comunicativament.
L'article 25 de la Llei 17/2015 d'Igualtat efectiva de dones i homes determina, entre d'altres, que tots els mitjans de comunicació de Catalunya han de garantir la no difusió de continguts sexistes; defugir els estereotips sexistes sobre les funcions que exerceixen dones i homes en els diferents àmbits de la vida; garantir una participació activa de les dones, la presència paritària de dones i homes i una imatge plural de tots dos sexes en tots els àmbits, amb una atenció especial als espais de coneixement i generació d'opinió; fer un ús no sexista ni androcèntric del llenguatge; i reparar el dèficit de reconeixement que pateixen les dones incorporant-les en qualitat d'expertes, de protagonistes i com a persones de referencia.
Sense imaginaris igualitaris no serà possible la igualtat efectiva de dones i homes i la superació de la violència masclista.
La comunicació pública és una eina molt potent i efectiva que ha d'acompanyar i impulsar les transformacions socials en aquest camp.
Si incorporem el principi d'igualtat efectiva de dones i homes a la comunicació pública estarem creant igualtat a través de les xarxes socials, les notes de premsa, un butlletí, una campanya de sensibilització, etc.
A més de contribuir a la construcció d'imaginaris per a què totes les persones puguin desenvolupar les seves vides amb total llibertat i gaudir dels seus drets amb igualtat, una comunicació amb perspectiva de gènere té més qualitat i és molt més eficaç.
Tindrà lloc a través de la Plataforma Zoom
Dies: 22 de setembre; 29 de setembre; 6 d'octubre i 20 d'octubre del 2020
Conèixer el marc legislatiu i de recomanacions.
Saber incorporar la perspectiva de gènere en la comunicació.
Saber identificar les violències simbòliques, els estereotips i el sexisme comunicatiu.
Definir estratègies superadores del sexisme a la comunicació en tots els continguts i suports.
Personal de l'administració pública amb responsabilitat en la generació de continguts comunicatius.
Inscripció per al personal de l'Administació de la Generalitat
Inscripció per al personal de l'Administració Local
· Principi d'igualtat i comunicació pública
· Sexisme comunicatiu a la informació.
· La perspectiva de gènere a la comunicació.
· Actuacions des de l'administració pública.
· Violència simbòlica ver les dones.
· Avantatges que ens aporta incorporar la igualtat a la comunicació.
Pràctica: definir el projecte de transferència de coneixement al lloc de treball.
· Coneixement compartit: exposició individual durant 5 minuts del treball/projecte de transferència del coneixement adquirit al curs al lloc de treball.
El curs, d'onze hores, alterna l'exposició de continguts per part de la docent amb pràctiques per equips i posada en comú dels resultats.
Les exposicions i pràctiques s'adaptaran al màxim a la funció comunicativa de les persones que s'hi inscriguin amb l'objectiu que la sessió sigui pràctica i útil i faciliti la transferència de coneixement al lloc de treball.
Caldrà definir un element de comunicació de l'àmbit de treball sobre el qual vulgui fer una millora des del punt de vista de la comunicació amb perspectiva de gènere.
Aquesta millora que s'haurà d'aplicar s'avaluarà com a transferència de coneixement i caldrà exposar i compartir l'exercici a la resta de participants en la darrera sessió del curs.
Periodista i responsable de l'Àrea de Comunicació de l'Institut Català de les Dones, del Departament de la Presidència de la Generalitat de Catalunya.
Màster en Gènere i Comunicació (UAB), Diplomada en Comunicació a les Organitzacions (UB), i docent del Postgrau de Polítiques d'Igualtat de Gènere a la Gestió Pública (UB) i del Màster de polítiques públiques avançades (UB).
A l'alumnat que assisteixi al 80% de les hores lectives i presenti el projecte de transferència de coneixement, se li expedirà un certificat d'assistència i aprofitament.
Tindrà lloc a través de la Plataforma Zoom els següents dies i hores:
· Sessió 1: 22 de setembre de 10h a 13h.
· Sessió 2: 29 de setembre de 10h a 13h.
· Sessió 3: 6 d'octubre de 10h a 13h.
· Sessió de seguiment del projecte de transferència de coneixement al lloc de treball: 20 d'octubre de 10h a 12h